Nordjyllands Politi anholdt tirsdag aften en 28-årig kvinde, der truede forbipasserende på livet.

Nordjyllands Politi har natten til onsdag haft en 28-årig kvinde fra Aalborg til at overnatte i detentionen. Kvinden blev anholdt tirsdag aften efter at det klokken 20.18 var blevet anmeldt at kvinden med en køkkenkniv truede tilfældige personer ved og omkring hendes lejlighed i Aalborg Vestby. - Hun blev anholdt og sigtet for trusler på livet, og vi regner med, hun skal fremstilles i grundlovsforhør i dag, siger vagtchef ved Nordjyllands Politi Bent Højgaard.